Finalitza la programació del 8 de Març amb un seminari, dos xarrades i la quedada 2x100 dones corren juntes
25 de març 2019

![](/media/yv4jxdew/41-c_8m_09.jpg)  
  

La programació del 8 de Març de 2019, organitzada amb motiu del Dia Internacional de la Dona, encara l'última setmana d'activitats amb un seminari, dos xarrades i la ‘Quedada: 2 x 100 Dones Corren Juntes’, una carrera no competitiva de 6 km.

Així, el dimecres 27 de març tindrà lloc el seminari ‘L’empoderament femení i la igualtat de gènere’, a càrrec de Rafa Serrano, en les dependències municipals de l'àrea d'Igualtat, organitzat per la Universitat Popular i la regidoria d'Igualtat. I dos xarrades el dijous 28 de març a les 19 hores, 'l'Art i feminismes. Altres històries de l'art per a un nou món' a càrrec de Susana Blas Brunel en el Centre Cívic del Port de Sagunt i la xarrada ‘Prostitució i tracta: violència sexual i neoliberal’, a càrrec d'Amelia Tiganus i Concha Hurtado en el Casal Jove del Port de Sagunt.

I, finalment, el diumenge 31 de març a les 10 hores es realitzarà la ‘Quedada: 2 x 100 Dones Corren Juntes’, una carrera no competitiva de 6 km amb participació oberta a hòmens i dones en les pistes d'atletisme del Poliesportiu Municipal (internuclis). La participació requerix inscripció prèvia.

![](/media/ckodsdzj/41-ovolucionando-kancaneo-teatro_cuerpo.jpg)  
  

La regidora d'Igualtat, María Giménez, ha valorat “**de forma molt positiva tots els actes que s'han anat celebrant durant tot el mes, amb motiu del Dia Internacional de la Dona**”. I ha explicat que “**hem tractat d'idear un programa divers, inclusiu i reivindicatiu, on el missatge feminista arribara a tot el municipi en formats plurals i participatius, i també amb la coordinació dels diferents col·lectius i entitats de dones**.

A més, la delegada ha fet especial menció al 'II Festival Fem(Em) Dansa, “**en el qual hem pogut gaudir de diversos dies de sesions de dansa dirigida, organitzada i ballada per dones en espais públics, així com d’exposicions i xarrades d'art, el premi a la Falla més igualitària, audiovisuals, documentals, obres de teatre, música...**”.

La regidora ha assenyalat, també, la implicació del municipi respecte al 8 de Març i el lliurament en les accions organitzades des de la Coordinadora Feminista del Camp de Morvedre, tant en les accions anteriors als "díes de revolta" previs a la Vaga de 24 hores del 8 de Març, i també a la massiva participació de la ciutadania secundant la manifestació del mateix dia. “**Tot això fa evidenciar que vivim en un municipi cada vegada més apoderat i compromés amb el feminisme**”, ha afirmat.

![](/media/wx3pvxu2/41-c-mocador-1.jpg)  
  

“**Vull donar les gràcies a l'àrea d'Igualtat, a les entitats i col·lectius immerses en la programació i a totes les veïnes i veïns per participar en este mes tan intens i reivindicatiu**", ha finalitzat Giménez.

Els actes del programa del 8M s'han desenvolupat de l'1 al 31 de març i s'han realitzat diverses activitats com dansa, xarrades, col·loquis, seminaris, obres de teatre, presentacions de llibres, projeccions audiovisuals i actes reivindicatius.

El programa va arrancar el divendres, 1 de març, a les 19 hores a la Casa de Cultura Capellà Pallarés, on es va entregar el premi al cartell guanyador del XXVII Concurs de cartells del ‘Col·lectiu 8 de Març’, amb motiu del 8 de Març, amb el lema: “Feminismes: no tenim por, el nostre dret d´anar a soles”, i la inauguració de l'exposició de cartells i de la Tira de Dones, amb el títol: “Blanc”. En acabar l'acte va tindre lloc la primera de les cinc peces de dansa que formen el II Festival FEM(EM) DANSA, en la plaça Miguel de Cervantes.

Les següents sessions del II Festival FEM(EM) DANSA van ser el 2 de març en l'Àgora del Casal Jove, quan va finalitzar la projecció audiovisual_:_ _I tu, sols tu_, de Veus Produccions. El 3 de març a la Casa de Cultura del Port de Sagunt, el 9 de a la Casa de Cultura Capellà Pallarés i el 10 de març després del ‘Cercle de Silenci’ de Morvedre Acull, en la plaça de la Concòrdia del Port de Sagunt.

Així mateix, un altre dels actes que es van programar per al mes de març és la representació teatral _Ovolucionando_ de Kancaneo Teatre el divendres 22 de març en el Teatre Begonya del Port de Sagunt.​

​

*   [](http://www.facebook.com/sharer.php?u=https://aytosagunto.es/va/actualitat/finalitza-la-programacio-del-8-de-marc-amb-un-seminari-dos-xarrades-i-la-quedada-2x100-dones-corren-juntes/ "Facebook")
*   [](http://twitter.com/share?url=https://aytosagunto.es/va/actualitat/finalitza-la-programacio-del-8-de-marc-amb-un-seminari-dos-xarrades-i-la-quedada-2x100-dones-corren-juntes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitza-la-programacio-del-8-de-marc-amb-un-seminari-dos-xarrades-i-la-quedada-2x100-dones-corren-juntes/ "Linked In")
*   [](mailto:?body=https://aytosagunto.es/va/actualitat/finalitza-la-programacio-del-8-de-marc-amb-un-seminari-dos-xarrades-i-la-quedada-2x100-dones-corren-juntes/)